15/03/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número expediente: IN407A 300/2010

Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Electra del Jallas, S, A, Enderezo Social: Pza. Constitución, 17, 15270- Cee (A Coruña). Denominación: L. M. T., C. T., R. B. T. Señorio. Situación: Mazaricos. Características Técnicas: Liña eléctrica de media tensión aérea a 20 kV., de 197 m. de lonxitude, en condutor LA-56, coa orixe no apoio n°8 da L. M. T. a C. T. Xestoso e final no C. T. O Señorío proxectado. Centro de transformación (C. T.) tipo intemperie, de potencia 50 kVA., e relación de transformación de 20/0,4-0,23 kV. Reforma da rede de baixa tensión aérea existente, coa instalación de novo condutor tipo RZ., e o tendido de sete apoios novos de formigón tipo HV. Resultan os seguintes feitos: Primeiro.- Con data 18 de novembro de 2010, a empresa Electa de Jallas, S. A. presentou o proxecto L. M. T., C. T., R. B. T. Señorio. Segundo.-A petición someteuse a información pública por Acordo do 26 de novembro de 2010, da Xefatura Territorial, publicada no DOG do 7 de xaneiro de 2011, no BOP da Coruña do 11 de marzo de 2011 e no xornal El Ideal Gallego de 17 de decembro de 2010, así como no taboleiro de anuncios do Concello de Mazaricos, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Ase mesmo practicouse notificación individual ós afectados. Terceiro.-Dentro do prazo establecido foron presentadas alegacións, das que se deu traslado a empresa promotora por: D. Benito López blanco, propietario dos predios n° 2 e 3, manifestando cas fincas na realidade e unha sola finca e cos planos do proxecto non se corresponden coa realidade, ca finca esta en zona de concentración parcelaria que esta en fase de acordo polo que non se pode afectar cunha servidume mentres no sexa declarado firme o acordo, solicitando que se rectifique o erro, e se proceda a modificar o trazado da liña adaptándoo a estrada de acceso a Señorio. Cuarto.- Con data 10 de febreiro de 2011, a Xefatura Territorial practicou nova notificación individual ao afectado anexando o plano coa reunificación dos predios 2 e 3 nunha sola finca identificada co nº 2. Quinto.- Con data 17 de febreiro de 2011, a empresa promotora presenta anexo 1 ao proxecto no que se inclúe o plano parcelario modificado como continuación a contestación a alegación, solicitando que cosexa incorporado ao expediente. Sexto.-Dentro do prazo establecido foron presentadas alegacións, das que se deu traslado a empresa promotora por: D. Benito López blanco, propietario do predio n° 2, manifestando ca finca esta en zona de concentración parcelaria que esta en fase de acordo polo que non se pode afectar cunha servidume mentres no sexa declarado firme o acordo; solicita replánteo sobre a finca pola empresa solicitante, datos catastrais, n° plantas afectadas, metros de muro afectados, e que se proceda a modificar o trazado da tiña adaptándoo a estrada de acceso a Señorio. Sétimo.- Con data 13 de abril do 2011 a Xefatura Territorial notifica a empresa Electra del Jallas, S, A, que procede estimar a alegación formulada por D. Bogdan Ion Papan Paralle no referente a proposta de cambio de trazado da liña aérea de media tensión. Octavo.- Con data 23 de maio do 2011 a empresa ELECTRA DE JALLAS, S. A. presentou o anexo II ao proxecto L. M. T., C. T., R. B. T. Señorio, no que se modifica o trazado da tiña de maneira que a liña proxectada discorra o máis próxima ao vial municipal de acceso ao lugar de Señorio, có obxecto de minimizar a afección sobre o predio n° 2, e xunta nova relación de bens e dereitos afectados. Noveno.-por Resolución do 21 de outubro de 2011, A Xefatura Territorial somete a información pública o anexo II, publicada no DOG do 21 de novembro de 2011, no BOP da Coruña do 9 de novembro de 2011 e no xornal El Correo Gallego de 10 de novembro de 2011, así como no taboleiro de anuncios do Concello de Mazaricos, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Ase mesmo practicouse notificación individual o afectado. Decimo.-Dentro do prazo establecido foron presentadas alegacións, das que se deu traslado a empresa promotora por: D. Benito López blanco, propietario do predio n° 2, manifestando ca finca esta en zona de concentración parcelaria que esta en fase de acordo polo que non se pode afectar cunha servidume mentres no sexa declarado firme o acordo, e solicita replánteo sobre a finca pola empresa solicitante, datos catastrais, n° plantas afectadas e metros de muro afectados. Fundamentos de dereito. Primeiro.-A Xefatura Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuidas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo.-No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Tercero.- A Vista das alegacións presentadas e das contestacións da empresa e do resto da documentación que consta no expediente, queda de manifesto o seguinte: Unha vez vistas al alegacións, exclusivamente na parte que afecta a utilidade pública, feitas por D. Bogdan Ion Papan Paralle, a finca n° 2, recibidas con data 22/11/2011, e examinada a traza proxectada da tiña, así como feita a visita de campo, sobre a anterior citada parcela non se observa ningunha das limitacións a imposición da servidume de paso recollidas no artigo 57 da Lei 54/1997, do sector eléctrico e artigo 161 do Real decreto 1955/2000, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica. En canto aos bens afectados serán comprobados e recollidos na acta previa a ocupación, polo perito designado pola Administración, acto ao que serán oportunamente convocados os titulares dos bens e dereitos afectados. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións que presenten as partes. De acordo co que antecede e no exercicio das competencias atribuídas Autorizar, aprobar o proxecto de execución e anexo II e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto e seu anexo II, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. Conselleiro de Economía e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 27 de febreiro de 2012 Susana Vázquez Romero Xefa territorial da Coruña